CELEX: 62007TN0447
Language: bg
Date: 2007-12-05 00:00:00
Title: Дело T-447/07: Жалба, подадена на 5 декември 2007 г. — Scovill Fasteners/Комисия

9.2.2008   
            
            
               BG
            
            
               Официален вестник на Европейския съюз
            
            
               C 37/31
            
         Жалба, подадена на 5 декември 2007 г. — Scovill Fasteners/Комисия
   (Дело T-447/07)
   (2008/C 37/48)
   Език на производството: английски
   Страни
   
      Жалбоподател: Scovill Fasteners, Inc. (Clarkеsville, Съединени американски щати) (представител: O. Dugardyn, laywer)
   
      Ответник: Комисия на Европейските общности
   Искания на жалбоподателя
   
               —
            
            
               да се отмени Решение на Комисията от 19 септември 2007 г. относно производство съгласно член 81 от Договора за ЕО (преписка COMP/E-1/39.168 — Метални и пластмасови галантерийни изделия: ципове),
            
         
               —
            
            
               при условията на евентуалност, да се отмени или намали глобата, наложена на жалбоподателя,
            
         
               —
            
            
               да се осъди Комисията да понесе собствените си съдебни разноски и тези, направени от жалбоподателя.
            
         Правни основания и основни доводи
   Жалбоподателят иска отмяна на Решение на Комисията C(2007) 4257 окончателен от 19 септември 2007 г. по преписка COMP/E-1/39.168 — Метални и пластмасови галантерийни изделия: ципове, с което Комисията приема, че дъщерното дружество на жалбоподателя, заедно с други предприятия, е нарушило член 81 ЕО като се е споразумяло за съгласувани увеличения на цените и е обменило поверителна информация за цените и за осъществяването на увеличения на цените.
   В подкрепа на жалбата си жалбоподателят твърди, че Комисията погрешно е приела, че той образува с дъщерното си дружество един единствен стопански субект и счита, че той не следва да бъде солидарно отговорен за плащането на глобата, наложена на дъщерното му дружество за нарушенията, които се твърди, че то е допуснало.
   Освен това жалбоподателят твърди, че Комисията не е привела достатъчно доказателства за това, че дъщерното му дружество е участвало в картела след 1997 г.
   При условията на евентуалност, жалбоподателят твърди, че Комисията:
   
               —
            
            
               е допуснала явни грешки при изчисляването на глобата,
            
         
               —
            
            
               не е взела под внимание всички релевантни обстоятелства при преценката на продължителността и сериозността на нарушенията, и
            
         
               —
            
            
               не е преценила смекчаващите обстоятелства, като незначителната роля, която е играло дъщерното дружество на жалбоподателя.